proxectonos/corpus_dominio_legal_administrativo_tmp huggingface dataset:
RESOLUCIÓN do 8 de maio de 2008, da Secretaría Xeral de Política Lingüística, pola que se anuncia a adxudicación de dez bolsas de estadías para investigadores de fóra da Comunidade Autónoma de Galicia e a súa colaboración en proxectos de investigación no Centro Ramón Piñeiro para a Investigación en Humanidades, convocadas pola Resolución do 22 de febreiro de 2008 (Diario Oficial de Galicia número 42, do 28 de febreiro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/05/2008

Con sustentación na proposta contida na acta da sesión que tivo lugar o 28 de abril de 2008 pola comisión seleccionadora para a adxudicación de bolsas de estadías para investigadores de fóra da Comunidade Autónoma de Galicia e a súa colaboración en proxectos de investigación no Centro Ramón Piñeiro para a Investigación en Humanidades, segundo convocatoria anunciada pola Secretaría Xeral de Política Lingüística no DOG nº 42, do 28 de febreiro de 2008, e de conformidade co establecido na base sexta da referida orde de convocatoria, esta Secretaría
RESOLVE:
Primeiro.-Conceder dez bolsas de estadías para investigadores de fóra da Comunidade Autónoma de Galicia e a súa colaboración en proxectos de investigación no Centro Ramón Piñeiro para a investigación en humanidades, segundo se detallan no anexo á presente resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o punto anterior será de 850 euros mensuais, coa retención fiscal que corresponda.
Terceira.-Contra a presente resolución, que pon fin á vía administrativa, poderase interpoñer recurso potestativo de reposición ante a Secretaría Xeral de Política Lingüística no prazo dun mes contado a partir do día seguinte ao da súa publicación do Diaro Oficial de Galicia, segundo o disposto na Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa. En todo caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 8 de maio de 2008.
María Sol López Martínez
Secretaría xeral de Política Lingüística
Ver referencia pdf "10000D005P024.PDF"
RESOLUCIÓN do 12 de maio de 2008, da Secretaría Xeral de Comunicación, pola que se lles dá publicidade aos convenios de colaboración subscritos por esta secretaría xeral no primeiro cuadrimestre do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/05/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Comunicación e tramitados pola Dirección Xeral de Comunicación Audiovisual, no primeiro cuadrimestre do ano 2008, os cales se relacionan no anexo a esta resolución.
Santiago de Compostela, 12 de maio de 2008.
Fernando Salgado García
Secretario xeral de Comunicación
Ver referencia pdf "10300D003P010.PDF"
ORDE do 25 de abril de 2008 pola que se fixa o prezo de venda ao público da publicación O consumo de drogas en Galicia IX. 2006.
CONSELLERÍA DE SANIDADE — III. OUTRAS DISPOSICIÓNS — 27/05/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, se é o o caso, con IVE incluído.
Santiago de Compostela, 25 de abril de 2008.
Mª José Rubio Vidal
Conselleira de Sanidade
ANEXO
O consumo de drogas en Galicia IX. 2006: 18 euros.
CORRECCIÓN de erros.-Orde do 29 de abril de 2008 pola que se clasifica de interese educativo a Fundación Educativa Colegio Divina Pastora.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/05/2008

Advertido erro na dita orde, publicada no Diario Oficial de Galicia número 90, do 12 de maio de 2008, cómpre facer as seguintes correccións:
Na páxina 8461, columna primeira, nos supostos de feito punto 2, onde di: «A fundación foi constituída en escritura pública outorgada en Monforte de Lemos o día oito de outubro de dous mil oito», debe dicir: «A fundación foi constituída en escritura pública outorgada en Monforte de Lemos o día oito de abril de dous mil oito».
RESOLUCIÓN do 21 de maio de 2008 pola que se amplía a dotación orzamentaria da Resolución do 5 de marzo, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega, durante o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/05/2008

A Resolución do 5 de marzo de 2008 (DOG nº 51, do 12 de marzo), pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega, durante o ano 2008, establece no seu artigo 3º, relativo ao orzamento, a aplicación orzamentaria e o importe económico previsto para elas. Este mesmo artigo prevé expresamente a posibilidade de incrementar a dotación orzamentaria contida na devandita resolución. Ao terse incrementado o crédito dispoñible por medio da xeración de créditos dos fondos procedentes do Fondo de Apoio á Acollida e á Integración de Inmigrantes, así como o seu reforzo educativo, cómpre ampliar o crédito inicialmente asignado.
Por todo o exposto, e no exercicio das facultades que me confire a disposición adicional segunda do Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia,
RESOLVO:
Artigo único.
Primeiro.-Amplíase a dotación orzamentaria que se establece na Resolución do 5 de marzo de 2008 (DOG nº 51, do 12 de marzo), pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega, durante o ano 2008.
Segundo.-O incremento da dotación será de 143.832  con cargo á aplicación orzamentaria 04.50.312C.460.0, que se distribuirá entre os distintos eixes, resultando a seguinte distribución:
-Eixe de emprego: 33.440,94 .
-Eixe de vivenda: 20.898,79 .
-Eixe de servizos sociais: 33.469,71 .
-Eixe de muller: 30.938,26 .
-Eixe de sensibilización: 25.084,30 .
Terceiro.-Esta modificación non afecta o prazo que se establece para a presentación de solicitudes de subvención na devandita Resolución do 5 de marzo de 2008.
Santiago de Compostela, 21 de maio de 2008.
Manuel Luis Rodríguez González
Secretario xeral de Emigración
ORDE do 29 de abril de 2008 pola que se dispón o cesamento de vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 06/05/2008

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vista a proposta do Concello de Marín, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Manuel Ruibal Pardavila como vogal do Consello de Administración da Autoridade Portuaria de Marín e ría de Pontevedra, en representación do Concello de Marín, agradecéndolle os servizos prestados.
Santiago de Compostela, 29 de abril de 2008.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 29 de abril de 2008 pola que se dispón o nomeamento de vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 06/05/2008

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que representen aqueles.
Polo exposto, e vista a proposta do Concello de Marín, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Francisco Andrés Veiga Soto como vogal do Consello de Administración da Autoridade Portuaria de Marín e ría de Pontevedra, en representación do Concello de Marín.
Santiago de Compostela, 29 de abril de 2008.
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 18 de abril de 2008 pola que se establecen as bases que regulan a concesión das axudas destinadas ao fomento en Galicia de sistemas de produción das razas gandeiras autóctonas en réximes extensivos, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 05/05/2008

Advertidos erros na devandita orde publicada no Diario Oficial de Galicia nº 79, do 18 de abril de 2008, cómpre facer as seguintes correccións:
Na páxina 7.216, no artigo 3º, punto 5, da Orde do 18 de abril, onde di: «Unidade de traballo agrario: o traballo efectuado por unha persoa dedicada a tempo completo durante un ano á actividade agraria.»; debe dicir: «Unidade de traballo agrario (UTA): o traballo efectuado por unha persoa dedicada a tempo completo durante un ano á actividade agraria.».
En todo o texto da Orde do 18 de abril, onde di: «UTH»; debe dicir: «UTA».
Na páxina 7.218, no artigo 9º, punto 1, alínea g), da Orde do 18 de abril, onde di: «g) Explotacións en que, polo menos, o 50% dos reprodutores da explotación se atopen inscritos no libro xenealóxico correspondente das razas Rubia Galega, Cachena, Caldelá, Frieiresa, Limiá, Vianesa, Ovella Galega, Cabra Galega, Cabalo Pura Raza Galega, Galiña de Mos, 2 puntos», debe dicir: «g) Explotacións en que, polo menos, o 50% dos reprodutores da explotación se atopen inscritos no libro xenealóxico correspondente das razas Rubia Galega, Cachena, Caldelá, Frieiresa, Limiá, Vianesa, Ovella Galega, Cabra Galega, Cabalo Pura Raza Galega, Porco Celta, Galiña de Mos, 2 puntos».
RESOLUCIÓN do 21 de abril de 2008 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/05/2008

En execución do Plan de actividades da Escola Galega de Administración Pública (EGAP) para o ano 2008 a EGAP anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
A Real Academia Galega dedica o Día das Letras Galegas de 2008 a Xosé Mª Álvarez Blázquez. Por este motivo, a EGAP, como institución pública galega, súmase á homenaxe deste galego insigne organizando un acto artístico-literario, así coma unha viaxe de interese cultural polos escenarios en que se desenvolveu boa parte da vida de Xosé Mª Álvarez Blázquez.
2. Destinatarios.
No acto artístico-literario poderá participar o persoal das administracións públicas e calquera outra persoa interesada. No devandito acto recitaranse poemas do autor homenaxeado e interpretaranse melodías galegas. Igualmente, no contexto deste acto procederase á inauguración da IV Mostra Colectiva das Artes e Letras dos Empregados da Administración autonómica galega. Á viaxe cultural terá acceso só o persoal ao servizo de calquera das administracións públicas de Galicia (ata 40 prazas). No caso de presentárense máis solicitudes que prazas, terá preferencia o persoal da Xunta de Galicia.
Para a selección da viaxe cultural terase en conta a data de entrada da solicitude no rexistro xeral da EGAP ou a data do fax, sempre de acordo coa preferencia sinalada no parágrafo anterior.
3. Desenvolvemento.
3.1. Acto artístico-literario:
-Data: 16 de maio.
-Hora: 19.00.
-Lugar: sala de exposicións da EGAP.
3.2. Viaxe cultural:
-Data: 17 de maio.
Para coñecer o desenvolvemento da viaxe e para todo tipo de información, prégase contactar co Servizo de Estudos, Investigación e Publicacións. Teléfonos 981 54 62 47/981 54 62 49.
4. Inscrición.
As solicitudes, segundo o modelo oficial que figura ao final desta convocatoria, irán dirixidas ao director da Escola Galega de Administración Pública, rúa de Madrid, 2-4, 15707 Santiago de Compostela; e presentaranse no rexistro xeral da EGAP ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
As solicitudes deberán entrar no rexistro da EGAP antes das 10.00 h do día 14 de maio.
5. Publicación e notificación da selección.
A confirmación da súa selección poderá obterse chamando por teléfono á EGAP, aos números 981 54 62 47/981 54 62 49, ou ben consultando a lista de seleccionados, que se exporá no taboleiro de anuncios deste centro e no seu portal web.
Santiago de Compostela, 21 de abril de 2008.
Carlos Suárez-Mira Rodríguez
Director da Escola Galega de Administración Pública
Ver referencia pdf "08500D011P039.PDF"
RESOLUCIÓN do 21 de abril de 2008, da Dirección Xeral de Administración Local, pola que se procede á publicación das subvencións concedidas en virtude da Orde do 28 de decembro de 2007, pola que se anuncian axudas económicas destinadas ao fomento do asociacionismo municipal a través de mancomunidades de municipios, áreas metropolitanas e consorcios.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/05/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: realización de estudos e proxectos para a constitución de mancomunidades, áreas metropolitanas e consorcios, así como para gastos de funcionamento das entidades intermunicipais xa constituídas.
Norma reguladora: Orde do 28 de decembro de 2007 pola que se anuncian axudas económicas destinadas ao fomento do asociacionismo municipal a través de mancomunidades de municipios, áreas metropolitanas e consorcios (DOG nº 1, do 2 de xaneiro de 2008).
Crédito orzamentario: 134.950 euros con cargo á aplicación orzamentaria 06.08.141.A.460.1, do exercicio 2008.
Entidades beneficiarias e importes concedidos:
Ver referencia pdf "08500D005P014.PDF"
Santiago de Compostela, 21 de abril de 2008.
Matilde Begoña Rodríguez Rumbo
Directora xeral de Administración Local
RESOLUCIÓN do 22 de abril de 2008, da Dirección Xeral de Administración Local, pola que se procede á publicación das subvencións concedidas en virtude da Orde do 28 decembro de 2007, pola que anuncian axudas económicas destinadas a subvencionar os concellos de Galicia para a contratación temporal de auxiliares de policía local durante a tempada de verán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/05/2008

De conformidade co disposto no artigo 18.1º da Lei 38/2003 , do 17 de novembro, xeral de subvencións, e no artigo 15.1º da Lei 9/2007,do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: contratación temporal de auxiliares de policía local na tempada de verán do ano 2008.
Norma reguladora: Orde do 28 de decembro de 2007 pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de verán (DOG nº 1, do 2 de xaneiro de 2008).
Crédito orzamentario: 238.000 euros con cargo á aplicación orzamentaria 06.08.141.A.460.0. do exercicio 2008.
Concellos beneficiarios e importes concedidos:
Ver referencia pdf "08500D005P014.PDF"
Santiago de Compostela, 22 de abril de 2008.
Matilde Begoña Rodríguez Rumbo
Directora xeral de Administración Local
RESOLUCIÓN do 21 de abril de 2008, da Dirección Xeral de Administración Local, pola que se procede á publicación das subvencións concedidas en virtude da Orde do 28 de decembro de 2007, pola que se anuncian axudas económicas destinadas a subvencionar o funcionamento das confederacións, federacións, coordinadoras ou agrupacións de asociacións de veciños de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/05/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: programación e desenvolvemento de actividades propias e gastos correntes de funcionamento das confederacións, federacións, coordinadoras ou agrupacións de asociacións de veciños de Galicia durante o ano 2008.
Norma reguladora: Orde do 28 de decembro de 2007 pola que se anuncian axudas económicas destinadas a subvencionar o funcionamento das confederacións, federacións, coordinadoras ou agrupacións de asociacións de veciños de Galicia (DOG nº 1, do 2 de xaneiro de 2008).
Crédito orzamentario: 80.000 euros con cargo á aplicación orzamentaria 06.08.141.A.481.1 do exercicio 2008.
Entidades beneficiarias e importes concedidos:
Ver referencia pdf "08500D003P013.PDF"
Santiago de Compostela, 21 de abril de 2008.
Matilde Begoña Rodríguez Rumbo
Directora xeral de Administración Local
ORDE do 23 de abril de 2008 pola que se exclúe do catálogo de montes de utilidade pública da provincia de Lugo, o monte Xan Foucín, sito no concello da Pontenova (Lugo).
CONSELLERÍA DO MEDIO RURAL — III. OUTRAS DISPOSICIÓNS — 02/05/2008

O monte Xan Foucín, situado no concello da Pontenova, na provincia de Lugo, pertencente á parroquia de Vilaodrid, foi incluído no Catálogo de montes de utilidade pública co número 38, en virtude da Orde ministerial do 17 de outubro de 1944.
De conformidade co establecido no artigo 16 e concordantes da Lei 43/2003, do 21 de novembro, de montes, e no artigo 43 do Decreto 485/1962, polo que se aproba o Regulamento de montes, o Servizo de Montes e Industrias Forestais, da Delegación Provincial da Consellería do Medio Rural de Lugo, iniciou un expediente para a descatalogación do monte Xan Foucín.
Con data do 31 de xaneiro de 2008, o Pleno do Concello da Pontenova, ratifica a proposta de descatalogación.
Durante a instrución do expediente polo órgano competente, acreditouse que o antedito monte non reúne as condicións que foron determinantes da súa inclusión no catálogo, polo que esta consellería, tendo en conta o informe-proposta da Dirección Xeral de Montes e Industrias Forestais do 14 de marzo de 2008, e de conformidade co previsto nos artigos 34 e 38 da Lei 1/1983, do 22 de febreiro, de normas reguladoras da Xunta e da súa Presidencia,
DISPÓN:
Artigo único.-Excluír do catálogo de montes de utilidade pública da provincia de Lugo, o monte Xan Foucín, que figura inscrito cos seguintes datos:
Termo municipal: A Pontenova.
Nome: Xan Foucín.
Número: 38.
Pertenza: parroquia de Vilaodrid.
Límites:
N: con monte da parroquia de Vilaodrid
L: con minas de ferro encravadas nos montes da parroquia de Vilaodrid.
S: co río Eo.
O: con propiedades particulares dos veciños de Vilaodrid.
Cabida total: 200 ha.
Cabida pública: 200 ha.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición, con carácter potestativo ante o conselleiro do Medio Rural no prazo dun mes, ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 23 de abril de 2008.
Alfredo Suárez Canal
Conselleiro do Medio Rural
DECRETO 84/2008, do 10 de abril, polo que se aproba a bandeira do Concello de Ponteceso (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/05/2008

O Concello de Ponteceso (A Coruña) considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da súa insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Presidencia, Administracións Publicas e Xustiza e logo de deliberación do Consello da Xunta de Galicia na súa reunión do día dez de abril de dous mil oito,
DISPOÑO:
Artigo único.-Aprobar a bandeira do Concello de Ponteceso, que figura como anexo, organizada do seguinte xeito:
Pano azul cunha ponte de amarelo, de cinco arcos apuntados, sobre o terzo de abaixo, e dúas cabezas de lobo amarelo linguadas de vermello e enfrontadas no centro dos terzos de enriba.
Santiago de Compostela, dez de abril de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "08400D001P005.PDF"
DECRETO 87/2008, do 17 de abril, polo que se aproba o cambio de denominación do Colexio Oficial de Psicólogos de Galicia, que pasa a denominarse Colexio Oficial de Psicoloxía de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/05/2008

De acordo co establecido no artigo 150.2º da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais, complementando así o ámbito competencial determinado no artigo 27.29º do Estatuto de autonomía de Galicia.
A transferencia en materia de colexios oficiais ou profesionais fíxose efectiva a través do Real decreto 1643/1996, do 5 de xullo e asumiuse polo Decreto 337/1996, do 13 de setembro, da Xunta de Galicia.
O artigo 13.3º da Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da devandita competencia, faculta os colexios profesionais para solicitar o seu cambio de denominación. A aprobación do cambio de denominación dun colexio profesional realizarase por medio de decreto do Consello da Xunta de Galicia. O cambio prodúcese pola necesidade de empregar unha linguaxe máis inclusiva e correcta na denominación do colexio profesional, atendendo ás indicacións de uso non sexista da linguaxe e ás recomendacións da Lei 7/2004, do 16 de xullo, galega para a igualdade de mulleres e homes, para corrixir as discriminacións e avanzar no camiño da igualdade.
Tendo en conta o exposto, en virtude do uso da competencia atribuída polo artigo 34.5º da Lei 1/1983, do 22 de febreiro, por proposta do conselleiro de Presidencia, Administracións Públicas e Xustiza, e logo da deliberación do Consello da Xunta na súa reunión do dezasete de abril de dous mil oito,
DISPOÑO:
Artigo único.-Cambio de denominación.
Aprobar o cambio de denominación do Colexio Oficial de Psicólogos de Galicia, que pasa a denominarse Colexio Oficial de Psicoloxía de Galicia.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dezasete de abril de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 85/2008, do 10 de abril, polo que se aproba a bandeira do Concello de Oroso (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/05/2008

O Concello de Oroso considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da súa insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día dez de abril de dous mil oito,
DISPOÑO:
Artigo único.-Aprobar a bandeira do Concello de Oroso, que figura como anexo, organizada do seguinte xeito:
En pano de verde, unha franxa horizontal de amarelo cun castiñeiro vello, froitado de catro ourizos, abrazado por unha hedra.
Santiago de Compostela, dez de abril de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "08400D003P006.PDF"
DECRETO 86/2008, do 10 de abril, polo que se aproba o escudo do Concello de Muíños (Ourense).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/05/2008

O Concello de Muíños (Ourense) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Presidencia, Administracións Publicas e Xustiza e logo de deliberación do Consello da Xunta de Galicia na súa reunión do día dez de abril de dous mil oito,
DISPOÑO:
Artigo único.-Aprobar o escudo do Concello de Muíños, que figura como anexo, organizado do seguinte xeito:
En campo de prata (branco), en xefe encaixado de tres puntas altas de sinople (verde) cargado dunha ponte de ouro (amarelo) a dúas augas, sobre ondas de prata e azur (azul); bordo de gules (vermello) cargado de seis dolmens de prata en xefe e seis rodas de muíño de prata en punta. Ao timbre a coroa real pechada.
Santiago de Compostela, dez de abril de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "08400D003P006.PDF"
RESOLUCIÓN do 12 de marzo de 2008, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo da comisión paritaria do convenio colectivo de empresa Autopista Central Gallega, Cesa.
CONSELLERÍA DE TRABALLO — III. OUTRAS DISPOSICIÓNS — 07/05/2008

Visto o acordo polo que se aproba a táboa salarial para o ano 2008, que subscribiu a comisión paritaria do convenio colectivo de empresa Autopista Central Gallega, Cesa, na reunión que tivo lugar o 20 de febreiro de 2008, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais,
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 12 de marzo de 2008.
Pilar Cancela Rodríguez
Directora xeral de Relacións Laborais
ANEXO
En Vedra, ás 12.00 horas do día 20 de febreiro de 2008, reúnense no domicilio da comisión paritaria de conciliación e interpretación do pactado no convenio colectivo de Autopista Central Gallega, CESA:
Pola representación dos traballadores:
-Germán López Chico.
-Francisco Javier Parga Rilo.
-José Damián Vázquez Francisco.
Pola representación da empresa:
-Enrique Falces Rodríguez
-Isabel Portela Rodríguez, quen actúa como secretaria.
Enténdese validamente constituída a comisión paritaria ao asistiren todos os seus integrantes ou persoas designadas para asistir a ela.
Esta convocatoria foi proposta pola representación dos traballadores coa seguinte orde do día:
1. Táboas salariais 2008.
A representación dos traballadores e a da empresa coinciden nos seus cálculos sobre as actualizacións das táboas salariais recollidas no convenio colectivo con base na variación do IPC anual, conforme as táboas presentadas pola empresa e que neste acto son aprobadas e subscritas por todos os asistentes, e acórdase a súa incorporación á acta desta reunión.
Dado que non existen máis asuntos que tratar, levántase a reunión ás 12.00 horas do día e no lugar consignados no encabezamento.
Asinan: Enrique Falces Rodríguez, representante da empresa; Francisco J. Parga Rilo, representante dos traballadores; Isabel Portela Rodríguez, secretaria.
Ver referencia pdf "08700D009P044.PDF"
ORDE do 30 de abril de 2008 pola que se modifica a do 22 de febreiro, que establece as normas de pesca nas augas continentais da Comunidade Autónoma de Galicia durante a tempada 2008, no relativo ás vedas e ao réxime especial establecido nesa orde para os ríos Rois e Valeirón.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 07/05/2008

Os artigos 46 e 47 do Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, recollen a obriga da Administración de adoptar, mediante unha orde anual, as normas xerais de pesca fluvial de distintas especies ictícolas e dos demais seres vivos que habitan as augas continentais de Galicia.
O pasado 29 de febreiro do 2008 publicouse no Diario Oficial de Galicia a Orde do 22 de febreiro de 2008, pola que se establecen as normas de pesca nas augas continentais da Comunidade Autónoma de Galicia durante a tempada 2008, recolléndose na citada orde, entre outras, as vedas e o réxime especial aplicable aos ríos Rois e Valeirón, no concello de Rois, na provincia da Coruña.
O 13 e 14 de marzo de 2008 o conselleiro de Medio Ambiente e Desenvolvemento Sostible e o director xeral de Conservación da Natureza desta consellería, asinaron respectivamente, a resolución pola que se aproba o Plan de xestión de recursos piscicolas de tres tramos da bacía do río Rois e a resolución pola que se crea o couto de pesca de Rois.
En tal sentido, considérase máis acertado modificar a Orde do 22 de febreiro de 2008, reguladora das normas de pesca nas augas continentais da Comunidade Autónoma de Galicia para o ano 2008, para os efectos de adecuar as vedas e o réxime especial dos ríos Rois e Valeirón ao recollido nos seus respectivos plans de xestión de recursos piscícolas.
En virtude do anterior, en concordancia co disposto no artigo 27.15º do Estatuto de autonomía de Galicia e no uso das atribucións que me confire a Lei 1/1983, do 22 de febreiro, das normas reguladoras da Xunta e da súa Presidencia,
DISPOÑO:
Artigo único.
1. Déixanse sen efecto as vedas e o réxime especial establecido pola Orde do 22 de febreiro de 2008 para o exercicio da pesca nos ríos Rois e Valeirón, na provincia da Coruña, durante a tempada 2008.
2. As vedas e o réxime especial para o exercicio da pesca nos ríos Rois e Valeirón durante a tempada 2008 axustaranse ao establecido no Plan de xestión de recursos piscícolas para o aproveitamento destes ríos.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de abril de 2008.
Manuel Vázquez Fernández
Conselleiro de Medio Ambiente e Desenvolvemento Sostible
RESOLUCIÓN do 29 de abril de 2008, da Secretaría Xeral da Consellería de Educación e Ordenación Universitaria, pola que se lles dá publicidade ás axudas concedidas ao abeiro da Orde do 18 de setembro de 2007, pola que se publican as bases e se convocan axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes desta consellería para o curso académico 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/05/2008

De conformidade co disposto no artigo 15 da Lei 9/2007, do 13 de xuño, de subvencións de Galicia, procédese mediante esta resolución á publicación das axudas concedidas ao abeiro da Orde do 18 de setembro de 2007 (DOG nº 186, do 25 de setembro), pola que se publican as bases e se convocan axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o curso académico 2007-2008.
Aplicación orzamentaria: 09.01.423A.481.0.
Finalidade da axuda e norma reguladora: Orde do 18 de setembro de 2007 (DOG nº 186, do 25 de setembro), pola que se publican as bases e se convocan axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o curso académico 2007-2008.
As entidades beneficiarias e o importe das axudas concedidas, para cada anualidade, a cada unha delas recóllense no anexo.
Santiago de Compostela, 29 de abril de 2008.
O secretario xeral
Rubricado
Ver referencia pdf "08700D003P024.PDF"
RESOLUCIÓN do 8 de abril de 2008 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2007.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/05/2008

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2007, que figuran como anexo a esta resolución.
Santiago de Compostela, 8 de abril de 2008.
José Ramón Fernández Antonio
Conselleiro de Economía e Facenda
Ver referencia pdf "08600D006P042.PDF"
Ver referencia pdf "08600D007P046.PDF"
CORRECCIÓN de erros.-Resolución do 15 de abril de 2008 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2008, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 06/05/2008

Advertido o erro na devandita resolución publicada no Diario Oficial de Galicia número 76, do luns 21 de abril de 2008, cómpre facer a seguinte corrección:
Na páxina 6.951 e seguintes, na enumeración dos puntos, no artigo 2º, onde di: «1., 2., 3.», debe dicir: «2.1., 2.2., 2.3.»; no artigo 3º, onde di: «1., 1.1., 1.2., 1.3., 2., 2.1., 2.2., 2.3., 3., 3.1., 3.2., 3.3., 4., 4.1., 4.2., 4.3.», debe dicir: «3.1., 3.1.1., 3.1.2., 3.1.3., 3.2., 3.2.1., 3.2.2., 3.2.3., 3.3., 3.3.1., 3.3.2., 3.3.3., 3.4., 3.4.1., 3.4.2., 3.4.3.»; no artigo 4º, onde di: «1., 2., 3., 5.», debe dicir: «4.1., 4.2., 4.3., 4.5.»; no artigo 5º, onde di: «1.,2.», debe dicir: «5.1., 5.2.»; no artigo 6º, onde di: «1., 2.», debe dicir: «6.1., 6.2.»; no artigo 7º, onde di: «1., 2., 3.», debe dicir: «7.1., 7.2., 7.3.»; no artigo 8º, onde di: «1., 2., 3.», debe dicir: «8.1., 8.2., 8.3.»; no artigo 9º, onde di: 1., 2., 3.», debe dicir: «9.1., 9.2., 9.3.»; no artigo 10º, onde di: 1., 1.1., 1.2., 1.3., 1.4., 1.5., 1.6., 1.7., 1.8., 1.9., 1.10., 1.11., 2., 3.», debe dicir: «10.1., 10.1.1.; 10.1.2., 10.1.3., 10.1.4., 10.1.5., 10.1.6., 10.1.7., 10.1.8., 10.1.9., 10.1.10.,
10.1.11., 10.2., 10.3.»; no artigo 12º, onde di: «1., 2., 3.», debe dicir: «12.1., 12.2., 12.3.»; no artigo 13º, onde di: «1., 2.», debe dicir: «13.1., 13.2.»; no artigo 14º, onde di: «1., 2., 3.», debe dicir: «14.1., 14.2., 14.3.»; no artigo 15º, onde di: «1., 2., 3., 4.», debe dicir: «: «15.1., 15.2., 15.3., 15.4.»; no artigo 16º, onde di: «1., 2., 3., 4.», debe dicir: «16.1., 16.2., 16.3., 16.4.».
ORDE do 23 de abril de 2008 pola que se autoriza o inicio de actividades do Centro de Día de Alzheimer de Volta do Castro en Santiago de Compostela.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 06/05/2008

En virtude do disposto no artigo 29 da Lei 4/1993, do 14 de abril, de servizos sociais, e o artigo 6 do Decreto 143/2007, do 12 de xullo, de autorización e acreditación dos programas e dos centros de servizos sociais, para a creación dos centros de servizos sociais propios da Administración autonómica precisarán unha norma con rango de decreto, e para o seu inicio de actividades orde do departamento da Administración autonómica competente.
En cumprimento da devandita normativa, aprobouse o Decreto 48/2007, do 15 de marzo, polo que se crea o Centro de Día de maiores de Volta do Castro en Santiago de Compostela.
Por Decreto 19/2008, do 7 de febreiro (DOG nº 36, do 20 de febreiro), créase a Rede galega de centros de día de atención social para persoas con alzheimer e outras demencias neurodexenerativas, que teñen como finalidade proporcionar unha atención social especializada a estas persoas.
Considerando que o Centro de Día de maiores Volta do Castro se adecua á nova tipoloxía creada de centros de alzheimer e existindo informe favorable de data 8 de febreiro de 2008 respecto ao cumprimento dos requisitos de carácter xeral e estrutural previstos na normativa de aplicación, cómpre proceder ao cambio de tipoloxía deste centro mediante a tramitación do expediente de modificación substancial número 2008/5.
Unha vez rematadas as obras de acondicionamento e constatado o cumprimento de todos os requisitos para o seu funcionamento, cómpre agora autorizar o seu inicio de actividades.
Por todo o anterior e en uso das facultades que teño atribuídas pola Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro polo Decreto 211/2005, do 3 de agosto, polo que se establece a estrutura orgánica da Xunta de Galicia e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar,
DISPOÑO
Artigo único.-Autorizar o inicio de actividades e a posta en funcionamento do Centro de Día de Alzheimer de Volta do Castro en Santiago de Compostela conforme os datos que se relacionan no anexo a esta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de abril de 2008.
Anxo Manuel Quintana González
Vicepresidente da Igualdade e do Benestar
ANEXO
Provincia: A Coruña.
Concello: Santiago de Compostela.
Enderezo: r/ Ildefonso Sánchez Mera.
Denominación: Centro de Día de Alzheimer de Volta do Castro.
Tipoloxía: centro de día de Alzheimer.
Área: vellez.
Número de prazas autorizadas: 40.
CORRECCIÓN de erros.-Resolución do 28 de marzo de 2008, da Dirección Xeral de Produción, Industrias e Calidade Agroalimentaria, pola que se fai pública a relación de persoas habilitadas para o exercicio das profesións de enólogo, técnico especialista en vitivinicultura e técnico en elaboración de viños.
CONSELLERÍA DO MEDIO RURAL — III. OUTRAS DISPOSICIÓNS — 08/05/2008

Advertidos erros na devandita resolución publicada no DOG nº 82, do martes, 29 de abril de 2008, é necesario efectuar as seguintes modificacións:
Na páxina 7.540 e seguinte:
No anexo «1º Persoas habilitadas para o exercicio da profesión de enólogo» engadir:
Ver referencia pdf "08800D011P067.PDF"
No anexo «2º Persoas habilitadas para o exercicio da profesión de técnico especialista en vitivinicultura» substituír Legaspi Pedreira, Antonio por Legaspi Pedreira, José Antonio.
No anexo «3º Persoas habilitadas para o exercicio da profesión de técnico de elaboración de viños» substituír Portele Álvarez, Xoán Manuel por Portela Álvarez, Xoán Manuel.
ORDE do 30 de abril de 2008 pola que se designan os membros do xurado dos Premios Nacionais da Cultura Galega 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 08/05/2008

A Orde do 12 de marzo de 2008 pola que se crean os Premios Nacionais da Cultura Galega e se convocan para o ano 2008 sinala que estes premios teñen por obxecto distinguir as persoas, entidades e institucións que destaquen no enriquecemento da cultura galega coas súas obras ou coa súa participación nas iniciativas do ámbito do patrimonio cultural galego.
O artigo 5 da citada orde dispón que os premios serán adxudicados por un xurado único, formado por 15 persoas e profesionais de recoñecido prestixio e representativas de cada sector da cultura nas actividades obxecto dos respectivos premios, nomeados pola conselleira de Cultura e Deporte por proposta dos directores xerais correspondentes.
En consecuencia, en aplicación do disposto no artigo 5 da Orde do 12 de marzo de 2008,
DISPOÑO:
Artigo único.-Designar como membros do xurado dos Premios Nacionais da Cultura Galega 2008 as persoas que a seguir se relacionan:
-María Xosé Agra Romero, catedrática de filosofía moral e política da USC.
-Rosario Álvarez Blanco, catedrática de filoloxía galega da USC, directora do Instituto da Lingua Galega.
-Xosé Ramón Barreiro Fernández, catedrático de historia contemporánea da USC, presidente da Real Academia Galega.
-Xosé Luis Barreiro Rivas, profesor e director do departamento de Ciencias Políticas da USC.
-Xosé Manuel Buxán Bran, profesor de escultura na Facultade de Belas Artes da UV.
-María Bouzas, actriz, presidenta da Academia Galega do Audiovisual.
-Domingo Docampo Amoedo, catedrático do Departamento de Teoría do Sinal e Comunicacións da UV.
-Laura Tato Fontaíña, profesora de filoloxía e humanidades da UDC.
-María Isabel Fraga Vila, directora do Museo de Historia Natural Luis Iglesias da USC.
-Celestino García Braña, arquitecto, decano do Colexio de Arquitectos de Galicia.
-Ana Romaní Blanco, escritora, directora do Diario Cultural da Radio Galega.
-John Rutherford, tradutor, escritor, profesor do QueenŽs College da Universidade de Oxford.
-Felipe Senén López Gómez, museólogo e xestor cultural da Deputación Provincial da Coruña.
-Xurxo Souto Eiroa, músico e escritor, director de programas da Radio Galega.
- Ramón Villares Paz, catedrático de historia contemporánea da USC, presidente do Consello da Cultura Galega.
Santiago de Compostela, 30 de abril de 2008.
Ánxela Bugallo Rodríguez
Conselleira de Cultura e Deporte